Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 62

2. Az EU Kommunikációs Tárcaközi Bizottság Az EU Kommunikációs Tárcaközi Bizottság feladatai a következõk: — A tárcaszintû kommunikációs stratégiák kialakításának és végrehajtásának felügyelete. — A kormány rendszeres tájékoztatása a kommunikációs stratégia alakulásáról. — A különbözõ minisztériumokban folyó EU-kommunikációs munka hatékony koordinációja. — Rendszeres tartalmi információcsere, egységes üzenetek kialakításának elõsegítése. — Közös projektek és közös finanszírozás tervezése. — A két- és többoldalú együttmûködés rendjének megállapítása, a különbözõ intézményeknél dolgozó projektvezetõk együttmûködésének kialakítása. A Bizottság elnöke a Miniszterelnöki Hivatal kormányzati informatikai és civil kapcsolatokért felelõs politikai államtitkára, társelnökei a Külügyminisztérium illetékes államtitkára, a MeH koalíciós együttmûködésért felelõs politikai államtitkára, valamint a MeH Kormányzati Kommunikációs Központjának a vezetõje. Az EUKTB állandó tagjai a következõk: — A tárcák EU-kommunikációjáért felelõs szervezeti egységek vezetõi. — A MeH kormányzati Stratégiai Elemzõ Központjának vezetõje. — A MeH Nemzeti Fejlesztési Terv és EU-támogatások Hivatalának kommunikációs elnökhelyettese. Az EUKTB ülésein állandó meghívottként jelen van az EU Kommunikációs Közalapítvány vezetõje.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes